data.title: Ucraïna i les repúbliques de Donetsk i Luhansk intercanvien presoners sense incidents
data.context: L'intercanvi de presoners de guerra que ha tingut lloc avui entre les forces del govern ucraïnès i les milícies de les forces pro-russes de l'est del país ha acabat amb èxit i sense incidents, segons han confirmat representants de les autoproclamades repúbliques de Donetsk i Lugansk. Donestk i Lugansk han entregat a Ucraïna un total de 77 militars ucraïnesos (52 capturats per Donetsk i 25 per Lugansk) i rebut a canvi 123 dels seus combatents (60 milicians de Donetsk i 63 milicians de Lugansk) a través del lloc de control Mayorsk, prop de Hórlivka, segons han confirmat responsables de totes dues delegacions  a l'agència oficial de notícies russa, RIA Novosti. D'acord amb les condicions d'aquest intercanvi, tant el Comitè Internacional de la Creu Roja (CICR) i d'altres organismes internacionals tindran 'accés ple i incondicional a tots els detinguts', segons que han confirmat tant la responsable humanitària de Lugansk Olga Kobtseva com la defensora del poble de Donetsk, Daria Morozova. Les negociacions per al bescanvi han culminat després d'una llarga negociació que ha involucrat el Quartet de Normandia (Alemanya, Rússia, Ucraïna i França) i el Grup de Contacte Trilateral (Rússia, Ucraïna i l'OSCE) per posar fi a un conflicte que va començar l'abril del 2014 i que ha deixat ja 13.000 morts.
data.text: 77
data.id: P_1156_C_1156_Q1
data.question: Quants militars presoners han retornat a Ucraïna?
data.text: Mayorsk
data.id: P_1156_C_1156_Q2
data.question: A quin lloc de control s'ha fet l'intercanvi de presoners?
data.text: 13.000
data.id: P_1156_C_1156_Q3
data.question: Quants morts ha deixat el conflicte?